google/wiki40b huggingface dataset:
Stille Stunder

Stille Stunder er et kristelig tidsskrift på nynorsk, et blad som nå (2013) utkommer med seks nummer årlig.
Stille Stunder ble grunnlagt av Johannes Barstad i 1889 og var det første i sitt slag på nynorsk. Bladet har stått som et symbol på det som er blitt kalt «kristninga av landsmålet». Flere diktere som skrev på nynorsk, blant andre Elias Blix, publiserte sine første salmer i Stille Stunder, og i 1894 skrev han en anbefaling som ble trykket i bladet:
Stille Stunder Vort lille gudelige Maalblad "Stille Stunder" vil jeg paa det varmeste anbefale til Alle, som har Sands for god Læsning i ægte kristelig og ægte folkelig Aand. Bladet har efterhaanden leveret en fortrinlig Samling af smaa opbyggelige Afhandlinger, Fortællinger, Digte m. m., der maa glæde Enhver, som har Hjerte for sand Kristendom i ægte norsk Form. Udgiveren, Pastor Barstad, har aabenbart en meget betydelig Evne i Retning af saadan folkelig Kristendomsforkyndelse og dermed en vigtig Gjerning at udføre for vort Folk og navnlig for den norske Ungdom. Han har ofret megen Tid og Kraft paa Bladet, har holdt det gaaende i snart 6 Aar og har stadig gjort det bedre og bedre; særlig har han ogsaa arbeidet op sin evne til at skrive maalet stedse mere greit og flydende og folkeligt. Og derfor har han ærlig fortjent den Paaskjønnelse, som ligger i en større og større Udbredelse af hans Blad. – Kristiania, Oktober 1894. Dr. E. Blix
Melen (fjord)

Melen er et kort fjordstykke mellom Bjoafjorden i vest og Skånevikfjorden i øst. Fjorden, som bare er to kilometer lang, ligger sør for Borgundøya i Kvinnherad kommune og nord for Romsa i Vindafjord kommune, og ligger dermed på tvers av fylkesgrensen mellom Hordaland og Rogaland.
The Edge of Seventeen

Handling

Handler om to bestevenninner på high school, Nadine og Krista, som ender vennskapet når Nadine finner ut at Krista er sammen med hennes eldre bror, som også er fienden hennes.
Parabixadus

Utseende

Ganske store (ca. 30 millimeter), gråbrune trebukker. Pronotum har en kraftig pigg på sidene.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sentral- og Vest-Afrika.
GnuLinEx

gnuLinEx eller Linex er en tidligere spansk  Linuxdistribusjon som var basert på Debian. Etter initiativ fra den regionale regjeringen i Extremadura, er gnuLinEx ment til bruk i alle skoler, så vel som i offentlige institusjoner. Den blir også aktivt fremmet i næringslivet og til hjemmebruk.
Distribusjonen benytter skrivebordsmiljøet GNOME, og er beregnet for x86-arkitekturen.
Versjon 2.0 ble lansert 28. mai 2002. Siste versjon er Linex 2013 og ble lansert 11. februar 2013.
Yun Hee-keong

Idrettskarriere

Yun var reserve ved Paralympiske vinterleker 2014 i Sotsji i Russland, der det sørkoreanske laget kom på 9.-plass, med Kim Myung-jin som skip.
Landhockey under Asialekene 1986

Landhockey under Asialekene 1986. Landhockey var en av sportene under de tiende Asialekene som ble arrangert i Seoul i Sør-Korea. Det var åttende gangen som landhockey var med på programmet i Asialekene. Landhockeyturneringene ble avviklet i perioden 22. til 30. september 1986. Ni herrelag og seks damelag deltok, det var andre gangen som kvinner deltok i landhockey i Asialekene. Sør-Korea vant finalen for menn med 2-1 over Pakistan og Sør-Korea vant alle sine fem kamper i dameserien.
Märsta

Märsta er et tettsted i Sigtuna kommune i Stockholms län i Sverige. Det ligger i Uppland, nesten midt mellom Stockholm og Uppsala og er Sigtuna kommunes administrasjonssenter. I 2010 hadde tettstedet 24 068 innbyggere.

Historie

Märsta kommer av ordet Maerdhastadher som betyr plassen för merdfiske. Märsta gästgivaregård, som ligger ved nåværende (2017) Forum (tidligere Biokällan og Folkets hus), var en viktig stasjon for postdiligensen mellom Uppsala og Stockholm. Da jernbanen kom til Märsta 1866 fortsatte trafikk med hesteskyss til Sigtuna, en forbindelse som ble erstattet av en busslinje på 1920-tallet.
Märsta og omegn har rike kulturseverdigheter, som runesteiner, gravfelt og fornborger.

Arameere

I Märsta, særlig i bydelen Valsta, bor (2017) det om lag 500 familier av arameisk herkomst. De stammer overveiende fra landsbyen Kellef (tyrkisk: Dereiçi) sørøst i Tyrkia. I dette området, kalt Tur Abdin, var det frem til 1960-årene om lag 20.000 arameere. De såkalte kellefeniye (som de kaller seg selv) er blitt til et vesentlig innslag i samfunnslivet i Märsta. De grunnla for eksempel fotballklubben Syrianska Föreningen, som i 1993 gikk sammen med Valsta IK og ble til Valsta Syrianska IK. 
I april 2011 ble deres kirke Mor Yuhanun (St. Johannes) innviet i bydelen Valsta. Den hører inn under Den syrisk-ortodokse kirke av Antiokia.

Samferdsel

Stedet har god infrastruktur ved at den ligger nær Arlanda lufthavn, E4 og har en jernbanestasjon med tette bånd til Stockholm og Uppsala. Märsta er endestasjon for SLs pendlertoglinje 36, Södertälje – Märsta.
Dagmar Strand-saken

Dagmar Strand-saken er en av Norges mest omtalte uoppklarte drapssaker, og startet 15. september 1981 da Dagmar Strand ble funnet brutalt drept i sin egen leilighet i Thereses gate på Bislett, Oslo. Dagmar Strand-saken har med jevne mellomrom vært oppe til ny etterforskning flere ganger. Det ble lagt mye ressurser i saken, og den har vært mye omtalt i medier siden 1981, men politiet har ikke lykkes i å pågripe den eller de skyldige.

Saken

Den 79 år gamle kvinnen Dagmar Strand var kneblet, bundet på hender og føtter og slått ihjel i leiligheten sin på Bislett. Den eller de som tok livet av den eldre kvinnen, var trolig på jakt etter hennes sparepenger. Men drapsmannen eller -mennene forsvant tomhendte. To menn ble sett løpende ned Thereses gate rett før drapet ble oppdaget. Dagmar hadde gjemt pengene i BH-en. Etterforskerne fant 30 000 kroner på den drepte pensjonisten. Men de fant aldri spor som førte til oppklaring av rovmordet.
I 2006 måtte Politiet arkivere saken som foreldet.
Francesco Manfredini

Liv

Manfredini var sønn av en trombonist i Pistoia. Han reiste ganske tidlig til Bologna der han var korgutt og elev ved den kjente musikkskolen i Basilica di San Petronio. Giuseppe Torelli var fiolinlærer og Giacomo Antonio Perti underviste i kontrapunkt og komposisjon. 
Seinere var Manfredini fiolinist ved kirka Santo Spirito i Ferrara. I 1703 fikk han ansettelse som fiolinist (suonatore) i Bologna og fikk medlemskap i byens prestisjefylte Accademia Filarmonica. 
Under et opphold i Venezia 1711 ble Manfredini kjent med fyrst Anton I av Monaco, og var i hans tjeneste som kapellmester i seksten år. Han dediserte Concerti op. 3 (1718) til fyrsten. 
I 1727 slo Manfredini seg ned i hjembyen Pistoia, der han til sin død var maestro di cappella (kapellmester) ved katedralen San Filippo.
Tre av Manfredinis sønner ble musikere, fiolinisten Antonio Manfredini, kastratsangeren og komponisten Giuseppe Manfredini og komponisten Vincenzo Manfredini.
Test Nasjonen

Test Nasjonen var to enkeltstående norske underholdningsprogrammer med Hilde Hummelvoll og Ivar Dyrhaug som ble sendt på NRK1 høsten 2003 og høsten 2004. Hensikten var å teste IQen til ulike grupper i Norge. Hovedtesten foregikk blant de som var publikummere i studio, men ellers kunne alle lag i befolkningen kunne delta, enten via telefon eller Internett. De som deltok ble inndelt i flere grupper, deriblant kjønn, bosted, alkoholvaner, røykevaner, aldersgruppe og partitilhørighet. De som deltok i studio var inndelt i seks grupper. Programmet gikk på lørdager.
2003-versjonen ble sett av 1,03 millioner. I snitt hadde programmet en markedsandel på 70,1 prosent. 2004-utgaven hadde tilsvarende seertall.

Oppfølger

Programmet ble i 2006 etterfulgt av Test Kjærligheten.
Hippodamos fra Miletos

Hippodamos fra Miletos (født i 498 f.Kr. i Miletos, død 407 f.Kr.) var en gresk arkitekt og byplanlegger på 400-tallet f.Kr.. Han skapte ordnrde og regulære byplaner i motsetning til antikkens gjengse intrikate og forvillende, som var vanlige i byer som Athen. Aristoteles har et avsnitt om Hippodamos i Politikken, der han framstilles som en i første hånd teoretiker.
Hippodamos' navn er tett knyttet til den gjennomgripende ombygging av hjembyen Miletos etter ødeleggelsen i sluttfasen av perserkrigen. Til Perikles tok han frem planen til havnebyen Pireus ved Athen. Da athenerna grunnla Thurioi i det sørlige Italia fulgte han med kolonistene som arkitekt. Disse prosjekter preges av en mangesidig og integrert planlegging, der militære og kommersielle anlegg ved havnen ble separert fra ekspansjonsområdene for private og allmenne bygninger.
Senere skal han ha overvåket byggingen av den nye by på Rhodos, til tross for at det kom i gang først i år 408 f.Kr..
Hans nettverksplaner som bestod av et antall rette gater som skar hvarandre på rette vinkler, ble veiledende urbane prinsipper i antikken. Til disse har senere forskning konstatert at det fantes forbilder. Ortogonale byplaner forekom blant annet i Selinus på Sicilia og Olbia ved Svartehavet.
Kickboxer

Handling

Eric Sloane (Dennis Alexio) er USAs mester i kickboksing. Av mangel på verdige motstandere i hjemlandet reiser han og broren (Van Damme) til sportens hjemland, Thailand, for å oppsøke virkelighetens kickboksere. Der blir mesteren utsatt for skitne knep, slik at han blir kvestet for livet. Broren blir besatt av hevn og bestemmer seg for å lære seg kickboxing for å forsvare familiens ære. Han blir instruert i sporten av en gammel mester. Etterhvert blir han såpass god at han kan møte den thailandske mesteren, Tong Po, i ringen.
Onarheimsfjorden

Onarheimsfjorden er en del av Kvinnheradsfjorden og Hardangerfjorden på østsiden av Tysnes. Fjorden har innløp mellom Ølve i nord og øya Ånuglo i sør og ligger vestover mot Tysnes. Fjorden er lengst fra sør til nord og har en lengde på 12 kilometer.
Vest for Ånuglo ligger øyene Midtøyene og Seløya. Rett nordvest for Seløya ligger Onarheim, som fjorden er oppkalt etter. I nordenden av fjorden ligger Håvika på østsiden og nord for denne smalner fjorden inn til Lokksundet, som ligger mellom Tysnesøy og fastlandet. Nord for sundet ligger Bjørnafjorden. Fylkesvei 49 krysser sundet over en 316 meter lang bro.
Bjørn Olsson

Biografi

Olsson er født og oppvokst i Asker. Han var tidlig aktiv innen idrett, og valgte etter hvert friidrett og høydehopp. Han vokste opp i samme klubb som treningskameraten, spydkasteren Pål Arne Fagernes. Olsson ble nummer 11 i høydehopp under junior-VM 1994, og vant det året også bronsemedalje i senior-NM på Jessheim med 2,21 meter. Resultat er gjeldende norsk rekord for junior U-19 per 1. januar 2016. Han satte sin personlige rekord på 2,23 under et stevne på Sofiemyr på Kolbotn den 28. juli 1996. Dette plasserer ham på delt 4.-plass på statistikken over norsk høydehoppere gjennom alle tider. Tidenes to beste norske høydehoppere, Steinar Hoen og Håkon Särnblom også var på sitt beste disse årene. 
Olsson la om treningen, bygget mer muskler og satset på diskoskast. Han kastet 54,70 meter under et stevne i Porsgrunn 31. mai 1997. Resultatet plasserer Olsson som nummer 33 blant Norges beste kastere gjennom alle tider.
I 1998 var Olsson borte fra konkurranser i friidrett, men returnerte til høydehopp og vant sin eneste NM-tittel under NM i friidrett 1999 på Byrkjelo med 2,21 meter. Han tok sølv under på Marienlyst stadion i Drammen i 2001, da med resultatet 2,14 meter.
Senere begynte han med kroppsbygging og vant NM i 2006. Han ble også nummer nr. syv i VM i 2006 og 2007 før han la opp. Han opptrådte i NRK-serien Amigo, og fikk en rolle i Uti vår hage
Olsson etablerte seg som massør, og ble blant annet massør for Norges kvinnelandslag i håndball. Olsson tok opp sporten håndbak, og vant nordisk mesterskap.
Cape Gray

Cape Gray er et klipperikt nes på østsiden av innløpet til Commonwealth Bay, en del av George V Coast i Antarktis. Neset er i virkeligheten en liten klipperik øy som er knyttet til fastlandet via tykk is. Det ble oppdaget av Den australasiatiske antarktisekspedisjonen (1911–14) under Douglas Mawson, som navngav det etter Percival Gray, andrestyrmann på ekspedisjonsskipet «Aurora».
Mollisjok fjellstue

Mollisjok fjellstue (eller Mollesjohka, Mollesjok) i Karasjok kommune i Finnmark er en av statens fjellstuer og forvaltes av Reindriftsforvaltningen. Fjellstua har 54 sengeplasser og ligger like sør for innsjøen Iešjávri, i nærheten av Iesjokka, et av de mest fiskerike vannene i fylket. Det er omtrent like langt til Alta, Karasjok, Kautokeino og Lakselv. Fjellstua er uten veiforbindelse.
Den gamle ferdselsåra mellom Alta og Karasjok er merket forbi fjellstua, og tar om lag fire dagsmarsjer.
Juliet Burke

Juliet Burke er en fiktiv figur i den amerikanske TV-serien Lost, spilt av Elizabeth Mitchell.
Juliet Bruke, som er lege, dukker først opp i tredje sesong som en av «de andre». Hun er den som er utpekt til forhøre Jack Shephard (spilt av Matthew Fox) i en undervannsseksjon av Hydrastasjonen etter at han er blitt tatt til fange. Det utvikles et kjærlighetsforhold mellom de to. Ikke desto mindre er hun involvert med Sawyer (spilt av Josh Holloway) fra og med femte sesong. Hun er deretter betydningsfull i en dramatisk avslutning i sjette sesong hvor hun ofrer seg selv for deres skyld ved å utløse en bombe som skulle fungere som en slags tidskapsel.
Kjærlighet og andre misforståelser

Kjærlighet og andre misforståelser er et musikkalbum med Julius Winger, utgitt i 2008. Dette er hans hittil siste plate som soloartist.
Hexoplonini

Utseende

Middelsstore, slanke, blanke trebukker, ofte mer eller mindre rødlige på farge. Antennene er vanligvis lengre enn kroppen og ganske tynne. Pronotum er nesten alltid lengre enn bredt, typisk minst dobbelt så langt som bredt, nærmest rørformet, av og til med tydelige buede sider. Dekkvingene er smale, parallellsidige, ofte med lyse flekker, eller røde i fremre del, svarte bakerst. Beina er nokså spinkle, lårene en tanke klubbeformede.

Utbredelse

Gruppen er utbredt i Mellom- og Sør-Amerika, fra Guatemala og sørover.
Franz Grillparzer

Liv

Franz Grillparzer var sønn av advokat Wenzel E. J. Grillparzer (1760–1809) og Anna Franziska Sonnleithner (1767–1819), datter av Christoph Sonnleithner. Han studerte jus ved universitetet i Wien og etter avsluttet studium i 1811 var han først privatlærer, deretter offentlig tjenestemann og i 1813 gikk han inn i den østerrikske statsaministrasjonen som Konzeptspraktikant ved det keiserlige Hofkammer (tilsvarer finansdepartementet). I 1821 søkte han uten hell stillingen som  Skriptor («skriver») ved det keiserlige privatbibliotek. Han ble overført til finansdepartementet i 1821, og i 1832 ble han Archivdirektor ved det keiserlige Hofkammer. Denne stillingen hadde han til han gikk av med pensjon i 1856.

Virke

Grillparzers litterære motiver var gjerne klassiske eller nasjonalhistoriske, et mye brukt tema i dramaene er spenningen mellom menneskets indre og ytre liv. Verkene hans er blitt brukt for å styrke nasjonalfølelsen i Østerrike, særlig etter 1945, og han betegnes ofte som «Østerrikes nasjonalskald».
H-melk

H-melk (forkortelse for homogenisert melk) er helmelk som er fettstabilisert ved behandling i homogenisator, clarifikator eller stabilisator. 
Selv om all H-melk er helmelk, gjelder ikke det omvendte. Ordene er altså ikke synonymer, men brukes i praksis om hverandre fordi så godt som all melk i Norge homogeniseres.
Sahg

Historikk

I 2004 gikk Manngard-sangeren Olav Iversen sammen med Gorgoroth-bassist Tom Cato Visnes og gitarist Thomas Tofthagen og grunnla bandet Sahg. De fikk med seg trommeslageren Einar Selvik i 2005. De ga da ut EP-en Godless på Regain Records. Et år senere ga de ut debutalbumet I, som nådde 31.-plass på den norske albumlista. Kort tid etter de var ferdig med opptakene forlot Selvik bandet og ble erstattet av Tor Bjarne Bjellan.
Etter denne utgivelsen ble Sahg med Celtic Frost over til USA i 2007 og spilte på Wacken Open Air. Et år senere slapp gruppen sitt andre studioalbum  II. Sahg ble deretter med gruppen Trouble på turné i Europa, og spilte individuelle konserter i blant annet India. Trommeslageren Tor Bjarne Bjellan forlot bandet, og i 2009 ble han erstattet av Thomas Lønnheim. Bandet signerte en ny kontrakt med Indie Recordings, og begynte i utgangen av 2009 å arbeide med sitt tredje studioalbum, III. Dette ble sluppet i august 2010. 
I november 2012 begynte Sahg å spille inn sitt fjerde studioalbum som vil bli utgitt i 2013.
Sahg spiller hard rock i samme stil som Black Sabbath og Deep Purple. Bandet har også til tider hatt påvirkninger av Doom Metal og Alternative Rock.
Vickers Vespa

Vickers Vespa var en britisk militær to-dekker konstruert og bygget av Vickers Limited på 1920-tallet. Mns det ennå ikke var tatt i bruk av det britiske Royal Air Force ble et mindre antall kjøpt av såvel den irske fristaten som Bolivia som brukte flyene under Chaho-krigen. En modifisert Vespa ble brukt til å sette høyderekord på 43,976 ft (13,407 m) i september 1932.

Konstruksjon og utvikling

Vespa ble konstruert av Vickers som et privat foretak for  å møte luftfartministeriets spesifikasjoner. Den første prototypen, Vespa I fløy første gang i september 1925. Vespa, som var en en-motors to-dekker med et slangt skrog som var tett montert mellom vingene Det ble levert til Royal Air Force for evaluering, men crash-landet på grunn av motorsvikt 24. juni 1926 og pådro seg store skader. Det ble gjenoppbygget med stålspanter, vinger  kledd med duk og fremstod som Vespa II, men ordres fra RAF uteble.
Det påtrakk seg likevel oppmerkomhet fra Bolivia, som bestilte seks Vespa III, en forbedret hel-metall versjon i 1928, og den irske fristat som bestilte fire Vespa IV i 1929 og ytterligere fire Vespa V i 1930.

Flyene i bruk

Seks Vespa III ble levert til Bolivia i'1928 hvor de vesentlig ble brukt som skolefly. De blei begreset grad brukt i Chaco-krigen til rekognosering og som bombefly. Disse opererte fra lav høyde, heller enn høyt som Bolivias Vespas var beregnet for. They remained in service until 1935.
De åtte irske Vespa forble i tjeneste i flere år, og opererte fra det irske flyvåpens base i Baldonnel nær Dublin,. Det siste ble avskrevet så sent som 12. juni 1940.
VM i landeveissykling – Kvinnenes temporitt

VM i landeveissykling – Kvinnenes temporitt ble første gang arrangert i 1994.
Kjente personer fra Ålesund

Liste over kjente personer fra Ålesund.
Muş

Muş, også skrevet Mush, er en tyrkisk by beliggende i det østlige Tyrkia. Byen er sentrum i provinsen Muş.

Bybilde

Byen domineres av en gammel borg, og her er også en moské som stammer fra 1300-tallet,Ulu Cami, og moskeene Hacı Seref (1600-tallet) ogAlaeddin Bey (første del av 1700.tallet),  karavanseraiet Aslanlı (1300-tallet) og ruinene av St. Marineh-kirken.

Oldtiden, middelalderen

Det er ikke kjent når Mush ble grunnlagt, men det antas at det fantes en bosetting her omkring Urartukongen Menuas tid (ca. 800 f.Kr.), ut fra en kuneiform inskripsjon funnet i byens nærhet.
I middelalderen var Mush senter for regionen Taron i Armenia. Den nevnes i armenske manuskripter fra 800- og 900-tallet. Mort slutten av 700-tallet kom Mush, og hele regionen, under det armenske Bagratide (Bagratuni)-dynastiet, som gjenerobret det fra araberne. Mush og Taronområdet ble erobret av og annektert til Det bysantinske rike i 969.
Etter 1000-tallet ble byen regjert av islamske dynastier som ahlatshahene, ayyubidene, ilkhanidene og Kara Koyunlu. Fra 800-tallet til 1200-tallet vokste Mush til en by med anslagsvis 20 til 25 tusen innbyggere. I 1387 passerte den sentralasiatiske hersker Timur gjennom området, og synes å ha erobret Mush uten kamp. Senere regjerte akkoyunluene, og op 1500-tallet fikk osmanene herredømme over byen og region, som inntil da hadde vært regjert av safavidene. Mush forble del av Det osmanske rike til tidlig på 1900-tallet, og hadde en vedvarende høy armensk befolkningsandel. I  1821 nådde en persisk invasjonshært frem til Mush.

Moderne tid

Ved inngangen av 1900-tallet hadde byen om lag 20 000 innbyggere hvorav 11 000 var muslimer (for det meste tyrkere og kurdere), og 9 000 var armenere. Ifølge Catholic Encyclopedia (1913) hadde byen noe senere 27 000 innbyggere, hvorav 13 300 muslimer og 13 700 armenere. Ifølge Encyclopædia Britannica (1911) var byen delt i omtrent like store deler kurdere og armenere.
Under folkemordet på armenerne i 1915 ble den armenske befolkningen i området utslettet. De over 140 000 armenerne i Mush sandsjak (i 234 landsbyer og byer) kom under angrep i juni og juli 1915. Ettersom de armenske menn som var i våpenfør alder var blitt sendt til militærtjeneste under første verdenskrig var den gjenværende armenske befolkning egentlig vergeløs. Massakren på den armenske befolkning i Mush fant sted etter at de omliggende landsbyer først var blitt ødelagt.
Byen ble i 1916 okkupert av russerne; tyrkiske styrke gjenerobret den 30. april 1917.
Pachytroctidae

Utseende

I motsetning til den beslektede familien Liposcelididae er kroppen ikke flattrykt. De voksne eksemplarene kan ha lange, velutviklede vinger, vingene kan være mer eller mindre reduserte, eller mangle helt. Antennene består av 15 ledd, alle utenom de fire-fem innerste har ringmønster. Fasettøynene er forholdsvis store (sammenlignet med beslektede grupper). Bakbeina er lange, lårene er ikke utvidete. Forvingen, som holdes flatt over kroppen i hvile, er avrundet med markerte årer. Vingemerket (pterostigma) er ikke fortykket. Medialåren, som ligger midt i vingen, har to greiner. Areola postica, en celle ved forvingens bakkant, er lang og smal.

Levevis

Disse støvlusene finnes gjerne mellom løvstrø. I alle fall én art er knyttet til edderkopper og lever i ynglenettene deres.
Tjörn

Tjörn er en øy i landskapet Bohuslän på vestkysten av Sverige. Øya utgjør mesteparten av Tjörn kommune. Tjörn er Sveriges syvende største øy med en areal på 149 km².
Tjörn har forbindelse med fastlandet via Tjörnbrua til Stenungsund. Største tettstedet på øya er Skärhamn.
Førsteamanuensis

Førsteamanuensis er en høyere vitenskapelig stilling og et formelt akademisk kompetansenivå (betegnet førsteamanuensiskompetanse) ved universiteter og høyskoler i Norge. Den norske stillingen førsteamanuensis oversettes til engelsk som associate professor, og tilsvarer generelt den amerikanske stillingsbetegnelsen associate professor og den britiske stillingsbetegnelsen senior lecturer. Stillingen var frem til 1985 den tredje høyeste vitenskapelige stillingen i Norge, under professor og dosent, og har fra 1985 vært den nest høyeste stillingen, under professor. Formalkravet for stilling som førsteamanuensis er norsk doktorgrad eller likeverdig vitenskapelig kompetanse, og institusjonene kan stille krav utover dette; i praksis kreves det som oftest betydelig mer enn dette minstekravet for å nå opp i ansettelser. Førsteamanuenser fikk i 1990-årene mulighet til å søke personlig opprykk til professor etter kompetanse. I European Framework for Research Careers tilhører førsteamanuensisstillinger kategorien R3.
Junge Liberale

Junge Liberale (Julis), er en politisk ungdomsorganisasjon i Tyskland. Det er en økonomisk og organisasjonsmessig uavhengig ungdomsfløy av Freie Demokratische Partei (FDP). Julis har ca 11 500 medlemmer, og er den tredje største ungdomsorganisasjonen i Tyskland.